laion/Wikipedia-Exotic huggingface dataset:
סדר כוחות צבא הקונפדרציה בקרב פייב פורקס

יחידות צבא הקונפדרציה ומפקדיהן שלהלן נטלו חלק בקרב פייב פורקס, אשר התקיים בשלבים הסופיים של מלחמת האזרחים האמריקנית. סדר כוחות צבא האיחוד לקרב זה מוצג בנפרד. מג - מייג'ור גנרל בג - בריגדיר גנרל קול - קולונל לוקול - לוטננט קולונל מ - מייג'ור קפ - קפטן נפ - נפצע נפא - נפצע אנושות מפקד: מג ג'ורג' פיקט מג פיציו לי Eicher, John. Eicher, David. Civil War High Commands. Stanford University Press, 2002. ISBN 0804780358 מסופחת זמנית מהדיוויזיה של ג'ונסון, הקורפוס של אנדרסון
מעבר טונקין

מעבר טונקין (באנגלית: Tonquin Pass) הוא מעבר הרים בהרי הרוקי הקנדיים, שגובהו 1,948 מטרים מעל פני הים. מעבר ההרים מקשר בין עמק טונקין בשטח הפארק הלאומי ג'ספר בפרובינציית אלברטה, לבין הפארק הפרובינציאלי הר רובסון בפרובינציית קולומביה הבריטית שבקנדה. מעבר ההרים ממוקם על קו פרשת המים של אמריקה, ועל הגבול בין פרובינציית אלברטה לפרובינציית קולומביה הבריטית, שעובר לאורך קו פרשת המים באזור זה. מעבר טונקין באתר ממשלת קולומביה הבריטית תצלום לוויין ומידע גאוגרפי מקור שם המעבר מעבר טונקין באתר אציקלופדיית ההרים הקנדית מזג אוויר עדכני עבור מעבר טונקין סטטיסטיקות מזג אוויר עבור מעבר טונקין J. Monroe Thorington, The Glittering Mountains of Canada: A Record of Exploration and Pioneer, p. 203
אלינור קובהאם

אלינור קובהאם, דוכסית גלוסטר (באנגלית: Eleanor, Duchess of Gloucester née Cobham; ‏1400 לערך – 7 ביולי 1452) הייתה רעייתו של המפרי, דוכס גלוסטר, בנו הצעיר של הנרי הרביעי והלורד פרוטקטור בתקופת מלכותו של המלך-הילד, הנרי השישי. בשנת 1441 הואשמה בכישוף והעלאה באוב. נולדה בסקרבורו שבמחוז קנט. הייתה נערתה של ז'קלין, רוזנת אנו, שנישאה לגלוסטר ב-1422. רוב תקופת נישואיו שהה גלוסטר בצרפת. עם שובו לאנגליה ב-1425 הפכו הוא ואלינור לנאהבים. ב-1428 בוטלו נישואיהם של גלוסטר וז'קלין ומיד לאחר מכן נשא גלוסטר את אלינור לאשה. השניים הקימו את ארמון פלסנטיה בגריניץ' ופיתחו במקום חצר שוקקת אמנים, מדענים ואנשי ציבור וחברה. גלסטר היה אחד האנשים החזקים בממלכה, שני רק למלך (שהיה צעיר מאוד ופרקי זמן ארוכים סבל מחוסר שפיות) ומיד אחריו בסדר הירושה לכתר הבריטי. יחד עם הכוח והכבוד שצברו בני הזוג, הם הקימו עליהם גם אויבים מבית יורק בראשיתה של מלחמות השושנים, אשר לא ראו בעין יפה את התעצמותם. אלינור גילתה עניין רב באסטרולוגיה וביקורי אסטרולוגים וידעונים בחצרה היו מחזה נפוץ. באוגוסט 1441 גילה לאלינור אסטרולוג בשם רוג'ר בולינברוק שגילה סימנים לכך שהמלך הנרי יחלה במחלה קטלנית וימות בקרוב (כלומר, שבעלה יהפוך למלך). השמועות הגיעו לחצר המלך וזה ציווה שיחקרו מהיכן מגיעות השמועות - חקירה שהובילה לבולינברוק, שנאסר מיד בחשד להעלאה באוב בנסיבות בוגדניות. בולינברוק נקב בשמה של אלינור כמי שהייתה שותפה לפשעו והיא נאסרה במצודת לונדון. נוסף על ההאשמה המקורית הואשמה אלינור ברכישת שיקויים לכישוף והתרועעות עם מכשפות. במשפטה נמצאה אלינור אשמה יחד עם שותפיה. בולינברוק נתלה, נגרר ובותר והנאשמת בכישוף מרג'רי ג'ורדמיין הועלתה על המוקד. על אלינור נגזרה צעדת-השפלה ברחובות לונדון, יחפה ולבושה בחלוק בד בלבד, לפני שתגורש מבעלה ותכלא למאסר עולם בטירת צ'סטר. בשנת 1443 הועברה לטירת קנילוורת' בווריקשייר, בשנת 1446 הועברה לאי מאן ובמרץ 1449 הועברה לטירת בומריס, שם מתה ב-7 ביולי 1452. ב-20 בפברואר 1447 נאסר גלוסטר עצמו בעוון בגידה. הוא נפטר זמן קצר לאחר מכן, ב-27 בפברואר. לבני הזוג נולדו שני ילדים, אולם לא ברור אם הם נולדו לפני שנישאו או לאחר מכן: ארתור (נפטר בשנת 1447 לערך) אנטיגונה, אשר נישאה להנרי גריי, רוזן טנקרוויל, ולאחר פטירתו נישאה לג'ון ד'אמאנקייה דמותה של אלינור היא דמות מרכזית במחזהו של ויליאם שייקספיר, הנרי השישי, חלק שני. היא מופיעה גם ברומן ההיסטורי "גבירת הנהרות" (The Lady of the Rivers) מאת פיליפה גרגורי. בסדרת ה-BBC "הכתר החלול: מלחמת השושנים" גולמה דמותה על ידי סאלי הוקינס. מדיה וקבצים בנושא אלינור קובהאם בוויקישיתוף אלאנור ההיסטורית, באתר דמיות שייקספיר מכשות: עליתה ונפילתה של אלינור קובהאם נפילתה של הדוכסית אלינור קובהאם, באתר "Find a Grave" (באנגלית) רוחה של אלינור השייקספירית בטירה רדופת-רוחות באי מאן ערך במילון הביוגרפי של אוקספורד
ג'ייסון קני

ג'ייסון פרנסיס קני (באנגלית: Jason Francis Kenny; נולד ב-23 במרץ 1988) הוא רוכב אופניים בריטי לשעבר. קני הוא בעל תשע מדליות מהמשחקים האולימפיים מהן שבע מדליות זהב. הוא בעל עשר מדליות מאליפויות העולם, מהן שלוש מזהב. קני נולד בבולטון שבאנגליה, בנם של לורן ומייקל. כנער זכה במספר תארים באליפויות העולם ובאליפויות אירופה ברכיבה על אופניים. הוא נבחר לסגל בריטניה לאולימפיאדת בייג'ינג (2008) כחלק מקבוצת הספרינט וזכה עמה במדליית הזהב הקבוצתית ובמדליית כסף במרוץ האישי, לאחר עמיתו כריס הוי. באולימפיאדת לונדון (2012) זכה בשתי מדליות זהב, בספרינט ובספרינט קבוצתי. באולימפיאדת ריו דה ז'ניירו (2016) זכה בשלוש מדליות זהב: בספרינט, קיירין ובספרינט קבוצתי. באולימפיאדת טוקיו זכה במדליית זהב בקיירין, ובמדליית כסף עם נבחרת בריטניה בספרינט הקבוצתי וסיים שמיני בספרינט האישי. הוא פרש מרכיבה תחרותית בפברואר 2022. הוא מחזיק בשיא הזכיות של ספורטאי בריטי במדליות זהב, ומחזיק גם בשיא לכמות המדליות הכוללת. כמו כן הוא מחזיק בשיא הזכיות במשחקים האולימפיים לרוכב אופניים. בזכות הישגיו עוטר למפקד במסדר האימפריה הבריטית. קני נישא בספטמבר 2016 ללורה טרוט, אף היא אלופת עולם ואלופה אולימפית ברכיבה. הם הורים לבן אחד. מדיה וקבצים בנושא ג'ייסון קני בוויקישיתוף ג'ייסון קני, באתר olympedia.org ג'ייסון קני, באתר Cycling Archives אתר האינטרנט של ג'ייסון קני
אגם ויליסטון

אגם ויליסטון (באנגלית: Williston Lake) הוא מאגר מים שנוצר עקב הקמת סכר ו. א. ס. בנט הממוקם בצפון-מרכז פרובינציית קולומביה הבריטית שבקנדה. האגם ממלא את האגן העליון של נהר פיס לכיוון בקע הרי הרוקי. שטחו הכולל של האגם 1,761 קמ"ר והוא האגם הגדול ביותר בקולומביה הבריטית, ומאגר המים השביעי בגודלו בעולם (לפי נפח) – נפחו של האגם 70.3 קילומטר מעוקב. עומקו המקסימלי של האגם 166 מטרים ועומקו הממוצע הוא 43.3 מטרים. אורך חופי האגם 1,770 ק"מ. ישנם מספר פארקים פרובינציאליים לחופיו של האגם, ובהם הפארק הפרובינציאלי אגמי מוסקווייט, הפארק הפרובינציאלי רכס באטלר, הפארק הפרובינציאלי אגמי הת'ר-דינה והפארק הפרובינצילי אד ברד-אסטלה. את האגם מזינים הנהרות הבאים: נהר פינלי נהר אומינקה נהר אינג'ניקה נהר אוספיקה נהר פארסניפ נהר מנסון נהר ניישן נחל קלירווטר נהר נבשה נחל קרבון האגם נוצר בשנת 1968 עקב הקמת סכר ו. א. ס. בנט על נהר פיס. הקמת הסכר הציפה את האדמות של האבוריג'ינים (האומה הראשונה) ציי קה דנה. המאגר נקרא על שם ריי גיליס ויליסטון, באותה עת שר האדמות, היערות ומקורות המים. שם האגם אומץ רשמית ב-13 במרץ 1969. בחודשי הקיץ האגם משמש לדיג, ובחודשי החורף האגם קופא ומשמש לנסיעת אופנועי שלג והחלקה על הקרח. אתר האינטרנט הרשמי של אגם ויליסטון אגם ויליסטון באתר ממשלת קולומביה הבריטית ההיסטוריה של אגם ויליסטון אגם ויליסטון באתר bcadventure מפת אגם ויליסטון והאגמים הסמוכים אגם ויליסטון, סרטון באתר יוטיוב - דיג באגם ויליסטון אגם ויליסטון, סרטון באתר יוטיוב - דיג באגם ויליסטון תחזית מזג אוויר עדכנית לאגם ויליסטון סטטיסטיקות מזג אוויר לאגם ויליסטון מידע גאוגרפי ונתוני אקלים ההיסטוריה של שם האגם שימושים תירותיים
לורה קני

לורה רבקה קני (באנגלית: Laura Rebecca Kenny; נולדה ב-24 באפריל 1992) היא רוכבת אופניים בריטית. קני זכתה בחמש מדליות זהב במשחקים האולימפיים, יותר מכל ספורטאית בריטית אחרת וכן במדליית כסף אחת. היא בעלת 15 מדליות מאליפויות העולם, מהן שבע מזהב, בעלת 18 מדליות מאליפות אירופה מהן 14 מדליות זהב ופעמיים אלופת משחקי חבר העמים הבריטי (גלאזגו 2014, ברמינגהאם 2022). קני נולדה בהארלו שבמחוז אסקס באנגליה, בתם של גלנדה ואדריאן טרוט (Trott). היא נבחרה לסגל בריטניה לאולימפיאדת לונדון (2012), זכתה במדליית זהב בתחרות האומניאום (קרב רב) ובמדליית זהב כחלק מקבוצת המרדף, עמה הייתה שותפה גם לקביעת שיא עולם. באולימפיאדת ריו דה ז'ניירו (2016) הגנה על תוארה בשתי התחרויות, ופעם נוספת הייתה שותפה לקביעת שיא עולם. בזכות הישגיה עוטרה למפקדת במסדר האימפריה הבריטית. קני נישאה בספטמבר 2016 לג'ייסון קני, אף הוא אלוף עולם ואלוף אולימפי ברכיבה. הם הורים לבן אחד. מדיה וקבצים בנושא לורה קני בוויקישיתוף אתר האינטרנט הרשמי של לורה קני לורה קני, ברשת החברתית אקס (טוויטר) לורה קני, באתר olympedia.org לורה קני, באתר Cycling Archives
החלטה 61 של מועצת הביטחון של האו"ם

החלטה 61 של מועצת הביטחון של האו"ם היא החלטה של מועצת הביטחון של האו"ם שהתקבלה ב-4 בנובמבר 1948 על ידי מועצת הביטחון של האומות המאוחדות. ההחלטה קבעה כי הפסקת האש שנקבעה בהחלטה 54 של מועצת הביטחון של האו"ם תישאר בתוקף עד שיושג הסדר שלום של המצב העתידי של ארץ ישראל. לשם כך הורתה המועצה על נסיגת הכוחות באזור בחזרה לעמדות שהיו ב-14 באוקטובר 1948, כאשר המתווך בפועל הוסמך לקבוע קווים זמניים שמעבר להם לא תתרחש תנועת חיילים. כמו כן קבעה המועצה כי אזורם נייטרליים ייקבעו באמצעות משא ומתן בין הצדדים, ובמידה והמשא ומתן ייכשל, אז בהחלטת המתווך בפועל. ההחלטה התקבלה עקב מבצע יואב, בין 15 ל־22 באוקטובר 1948, בו כבשו כוחות ישראלים שטחים במרחבי הנגב. ההחלטה גם מינתה ועדה המורכבת מחמש החברות הקבועות במועצה, יחד עם בלגיה וקולומביה, לייעץ למתווך בפועל, ואם אחד הצדדים או שניהם לא יעמדו בהחלטה, ימליץ המתווך למועצה על אילו צעדים נוספים לקחת במסגרת הפרק השביעי של מגילת האומות המאוחדות. תשע מדינות תמכו בהחלטה, הרפובליקה הסובייטית הסוציאליסטית האוקראינית התנגדה וברית המועצות נמנעה. החלטה 54 של מועצת הביטחון של האו"ם מלחמת העצמאות נוסח ההחלטה Tzahor, Zeev (1993). "The 1949 Air Clash between the Israeli Air Force and the RAF". Journal of Contemporary History. 28 (1): 75–101. JSTOR 260802.
סרג'נט יורק (סרט)

סרג'נט יורק (באנגלית: Sergeant York) הוא סרט ביוגרפי מלחמתי משנת 1941 על חייו של אלווין יורק, מהחיילים האמריקאים המעוטרים ביותר במלחמת העולם הראשונה. הבמאי הוא הווארד הוקס והתסריט מבוסס על יומנו של יורק שעובד לרומן על ידי טום סקייהיל בשנת 1928. ב-2003 נבחר הסרט לשימור בארכיון הסרטים הלאומי של ארצות הברית בספריית הקונגרס על חשיבותו התרבותית, ההיסטורית והאסתטית. הסרט היה במקום ראשון בהכנסות בשנת 1941. הוא הוקרן בעת שארצות הברית נכנסה למלחמת העולם השנייה ונוצל לשם תעמולה לגיוס חיילים ואגרות מלחמה. מכון הסרטים האמריקאי קבע ב-2003 את דמותו של אלווין יורק בסרט זה ברשימת 50 הגיבורים בקולנוע האמריקאי. אלווין יורק (גרי קופר) הוא חקלאי דל אמצעים הגר בכפר קטן בטנסי, ומפרנס בקושי את אמו האלמנה (מרגרט ויצ'רלי), אחיו ואחותו. את תסכולו הוא פורק בהתנהגות פרועה של שתיית אלכוהול וקטטות. אמו מבקשת מהכומר (וולטר ברנן) שישוחח עם בנה וינסה להחזירו למוטב דרך הדת. אלווין מתאהב באחת מבנות הכפר, גרייסי ויליאמס (ג'ואן לסלי). כדי לקנות את ליבה הוא מנסה לקנות חלקת אדמה פורייה. הוא מעביר למוכר את פרדתו וציוד נוסף, ואת שאר הכסף הוא צריך לגייס תוך 60 יום. הוא עובד בפרך, וגם זוכה בכספי התחרות בקליעה, אך כשהוא מגיע עם הכסף מסתבר שעברו יותר מ-60 יום, והקרקע נמכרה לאחר. הוא מתחיל לשתות ומתכנן נקמה, אך כאשר הוא רוכב בחזרה לביתו מתחיל גשם שוטף וסופת ברקים. הוא נפגע על ידי ברק ומושלך ארצה, אך ניצל ומגיע לכנסייה בה מנהל הכומר מסע התעוררות בשירה. אלווין נסחף לדת, נרגע ומחליט לשנות את התנהגותו. כשמגיעה פקודת ההתייצבות לצבא, מסרב אלווין להתגייס מבחינה מצפונית, כי הדת אוסרת להרוג. בעזרת הכומר הוא כותב מכתבים לצבא, אך נדחה ברמות שונות. לבסוף הוא מתגייס ומגיע למחנה אימונים בג'ורג'יה, שם מבחינים ביכולתו בתור צלף ומעלים אותו לדרגת קורפורל. יורק מועבר באנייה עם יחידתו לצרפת, והם משתתפים בהתקפה בחזית מאז - ארגון ב-8 באוקטובר 1918. על יחידתו נורית אש רצחנית ממכונות ירייה של הגרמנים, ורבים מהם נהרגים. יורק מוצא את עצמו בודד ולא פגוע מבין המש"קים. הוא מאגף בשקט את הגרמנים, ומפיל זה אחר זה את הגרמנים על ידי צליפות מרובה ואקדח. הם נכנעים ואלווין מכריח את המפקד הגרמני להורות לגרמנים בעמדה נוספת להיכנע. סך הכול שובה יורק 132 גרמנים ומוביל אותם לקווי האמריקאים. יורק מקבל מדליה מגנרל פוש, ובשובו לארצות הברית הוא מתקבל כגיבור בניו יורק, ומוענקת לו מדליית הכבוד של ארצות הברית. הוא מתקבל במלון וולדורף אסטוריה על ידי חבר הקונגרס קורדל הול שמציע לו 250,000 דולר, אך יורק מסרב לקבל פרס על מה שהיה חייב לעשות למען מדינתו. הוא חוזר לעיירתו ומתקבל בכבוד מלכים על ידי אנשי העיירה, משפחתו ואהובתו גרייסי המודיעה לו כי מדינת טנסי קנתה עבורם חווה חקלאית. גרי קופר זכה בפרס אוסקר לשחקן הטוב ביותר ויליאם הולמס זכה בפרס אוסקר לעריכה הטובה ביותר כן היה הסרט מועמד לעוד תשעה פרסי אוסקר: הסרט הטוב ביותר, הבימוי, הצילום, העריכה, העיצוב האמנותי, המוזיקה, הסאונד, שחקני משנה (וולטר ברנן ומרגרט ויצ'רלי). מדיה וקבצים בנושא סרג'נט יורק בוויקישיתוף "סרג'נט יורק", במסד הנתונים הקולנועיים IMDb (באנגלית) "סרג'נט יורק", באתר נטפליקס "סרג'נט יורק", באתר AllMovie (באנגלית) "סרג'נט יורק", באתר Rotten Tomatoes (באנגלית) "סרג'נט יורק", באתר Box Office Mojo (באנגלית) "סרג'נט יורק", במסד הנתונים הקולנועיים KinoPoisk (ברוסית) סרג'נט יורק, באתר אנציקלופדיה בריטניקה (באנגלית) קדימון לסרט סרג'נט יורק, באתר יוטיוב
ZNS-TV

ZNS-TV הוא משדר הטלוויזיה הלאומי המופעל על ידי תאגיד השידור של איי בהאמה. שני משדרי ZNS-TV - המשרתים את נסאו ופריפורט - הם תחנות השידור האלחוטיות היחידות באיי בהאמה; שאר המדינה יכולה לצפות בערוצים אלו (ובערוץ פרטי נוסף) באמצעות חברה פרטית, בעלת רישיון בלעדי להפעלת שירותי טלוויזיה בכבלים עד לשנת 2009. הערוץ החל את דרכו בשנת 1977 כשהחל לשדר תוכניות בידור, חינוך ואקטואליה לתושבי איי בהאמה. באוקטובר 2010 תאגיד השידור של איי בהאמה (ה-BCB) עבר שינוי מבני משמעותי. כ-80 עובדים פוטרו, פיטורים שהציתו ויכוח ציבורי נוסף. מבין המפוטרים היו כאלו שבחרו בחבילת פיצויים שהוצעה על ידי הממשלה, וכאלו שרצו לנתק את הקשר שלהם עם תאגיד השידור של המדינה. ממשלות אחרות הכריזו כי ה-BCB מהווה נטל משמעותי על התקציב הציבורי מזה שנים, ויש לו מעט מאוד הכנסות. ב-14 בדצמבר 2011 הודיעה ZNS-TV כי היא מתכננת להמיר את שידוריה לשידורים דיגיטליים, עם היכולת להוסיף האזנה ניידת. מנכ"לית: דיאנה סוואן (נכון ל-2018). סגן מנכ"לית: קייליזר דבו לקס (נכון ל-2018). מפקח פיננסי: יוג'ין היגס (נכון ל-2018). אתר האינטרנט הרשמי של ZNS-TV TV Radio World Bahamas national TV to get multi-million dollar digital upgrade – video | The Bahamas Investor, www.thebahamasinvestor.com (באנגלית)
היום יום חמישי

"היום יום חמישי" הוא שיר ילדים שבוצע בערוץ הופ! בשנת 2016 והפך בישראל ללהיט ויראלי. היום יום חמישי הוא שיר מתוך סדרת סרטונים שהחלו להיות משודרים בערוץ הופ בשנת 2016. השיר נכתב על ידי רני מגר והולחן עלי ידי אמיר לקנר עבור הערוץ, כחלק מסדרת סרטוני איזה יום היום, שנועדו ללמד פעוטות וילדים את ימי השבוע. במסגרת הסדרה שודר בכל יום סרטון המתאים ליום בשבוע בו הוא שודר, מתוך שבעת ימי השבוע. במסגרת הסרטונים שרה ורוקדת קבוצה של ילדים בפארק, המחזיקים את האותיות בהן נכתבים ימי השבוע. מתוך סדרה זו בלט השיר המיועד ליום חמישי שהפך ללהיט ויראלי שמשותף רבות ברשתות החברתיות כאות שמחה לרגל סיום שבוע העבודה. לשיר נוצרו גרסאות רבות שהופצו באמצעות האינטרנט והרשתות החברתיות בהן נראות דמויות שונות המרקדות בעליצות לצלילי הביצוע המקורי של השיר. השיר גם זכה לגרסה בתוכנית ארץ נהדרת. באפריל 2016 רכשה חברת האופנה דלתא את הזכויות לשימוש בשיר עבור מסע הפרסום הקיצי של המותג, בעלות של כ-50 אלף שקל. סרטון השיר "היום יום חמישי" באתר יוטיוב "היום יום חמישי" באתר של אקו"ם איזה יום היום, באתר ערוץ הופ "היום יום חמישי": הטרנד שכבש את האינטרנט מגיע גם למגזר החרדי באתר כיכר השבת, 31 במרץ 2016 ערוץ 20, כמה עולה השיר "היום יום חמישי"?, באתר ערוץ 7, 24 באפריל 2016 נווית זומר ודני ספקטור, יום חמישי הגדול, באתר "ידיעות אחרונות", 20 באפריל 2016 משה בנימין, השיר ששיגע אתכם הופך לקמפיין: דלתא רכשה את הזכויות של "היום יום חמישי", באתר אייס, 20 באפריל 2016
Me. I Am Mariah... The Elusive Chanteuse

Me. I Am Mariah... The Elusive Chanteuse (בעברית: אני. אני מריה... הזמרת החמקמקה) הוא אלבומה ה-12 של הזמרת מריה קארי אשר יצא ב-23 במאי 2014, דרך חברת ההקלטות דאף ג'אם אשר היה לאלבום הראשון הוציאה תחתם. את האלבום התחילה קארי להקליט עוד משנת 2011. באותו זמן שכרה קארי את רנדי ג'קסון אשר ישמש כמנהל האישי שלה לאחר שהחליפה אותו בג'רמיין דופרי. באלבום מתארחים מספר אמנים ביניהם, מיגל, נאז, וייל ופביולוס. מרי ג'יי בלייג' ואר. קלי, אף הם גם מתארחים באלבום בתור זמרים אורחים בגרסה המורחבת של האלבום. בנוסף ניתן לשמוע באלבום גם את קולם של התאומים שלה. האלבום הופק על ידי קארי, ג'רמיין דופרי, בראיין מייקל קוקס, היט-בוי, ג'יימס רייט, מייק וויל מייד איט, דרהיל קמפר, הזבנגה, מיגל, האפי פרץ, דייוויס, ריי ריל, רודני ג'רקינס וקיו-טיפ. תחילה, היה האלבום אמור להשתחרר כבר בשנת 2012 והשם שלו היה אמור להיות "The Art of Letting Go" (על השם הסינגל מתוכו), ואילו סינגל הבכורה שלו היה אמור להיות השיר "(Triumphant (Get 'Em", אך לאחר יציאת השיר מריה הקליטה שירים נוספים עבור האלבום מה שגרם לה לדחות את האלבום מספר פעמים. שם האלבום לקוח מתוך דיוקן עצמי שציירה קארי בגיל 3 ובו כתבה "Me. I Am Mariah", ואילו החלק השני של השם "The Elusive Chanteuse" לקוח מתוך אחד מהכינויים של הזמרת. מתוך האלבום שוחררו 4 סינגלים: הסינגל הראשון היה השיר "Beautiful#", דואט עם הזמר מיגל אשר זכה להצלחה בארצות הברית כאשר הגיע שם למקום ה-15 ואף זכה למעמד פלטינה. הסינגל השני מהאלבום "The Art of Letting Go" לא זכה להצלחה בשל היעדר קליפ. הסינגל השלישי מהאלבום היה השיר "You're Mine (Eternal)" אך למרות שיצא לו קליפ לא זכה להצלחה. הסינגל הרביעי והאחרון היה השיר "You Don't Know What to Do" בשיתוף עם הראפר וייל אשר לו במקור תוכנן קליפ אך במהלך הצילומים שברה קארי את ידה והקליפ בסוף לא יצא לאור. במספר מדינות, ביניהן ארצות הברית, שמו מדבקה על האלבום עם אזהרה להורים, מה שהביא להוצאה נוספת של האלבום בגרסה חלופית שמותאמות גם לקהל צעיר. האלבום זכה לביקורות חיוביות אך נכשל מבחינה מסחרית והפך לאלבום הכי פחות מצליח שלה בכל הקריירה. על מנת לקדם את האלבום קארי הופיעה במספר הופעות בתקשורת ואף יצאה לסיבוב הופעות לקידום האלבום. מידע על האלבום Me. I Am Mariah... The Elusive Chanteuse באתר MusicBrainz מידע על האלבום Me. I Am Mariah... The Elusive Chanteuse באתר AllMusic האלבום Me. I Am Mariah... The Elusive Chanteuse באתר Discogs האלבום Me. I Am Mariah... The Elusive Chanteuse באתר ספוטיפיי האלבום Me. I Am Mariah... The Elusive Chanteuse באתר דיזר האלבום Me. I Am Mariah... The Elusive Chanteuse באתר אפל מיוזיק האלבום Me. I Am Mariah... The Elusive Chanteuse באתר טיידל האלבום Me. I Am Mariah... The Elusive Chanteuse באתר יוטיוב Me. I Am Mariah... The Elusive Chanteuse - Mariah Carey | Releases | AllMusic, AllMusic
הר קיצ'נר

הר קיצ'נר (באנגלית: Mount Kitchener) הוא הר הממוקם בשדה הקרח קולומביה בשטח הפארק הלאומי ג'ספר בהרי הרוקי הקנדיים, בפרובינציית אלברטה שבקנדה. ניתן לראות את ההר מהכביש המהיר אייספילדס, בסמוך למעבר סאנואפטה. גובהו של ההר 3,505 מטרים מעל פני הים, והוא ההר העשירי בגובהו באלברטה. השמו של ההר היה הר דאגלס. השם ניתן לו על ידי ג'. נורמן קולי, על שם הבוטנאי דייוויד דאגלס. בשנת 1916 שונה שם ההר לשמו הנוכחי, על שם לורד קיצ'נר, שנהרג זמן קצר לפני שינוי השם, במהלך מלחמת העולם הראשונה. הראשונים שהגיעו לפסגת ההר היו אלפרד ג'י. סוטהיימר (Ostheimer), ומורה הדרך הנס פורר (Fuhrer), ב-3 ביולי 1927. מדיה וקבצים בנושא הר קיצ'נר בוויקישיתוף הר קיצ'נר באתר peakware הר קיצ'נר באתר summitpost תצלום לוויין של הר קיצ'נר תחזית מזג אוויר עדכנית להר קיצ'נר, לפי גבהים תחזית מזג אוויר להר קיצ'נר סטטיסטיקות מזג אוויר להר קיצ'נר מידע גאוגרפי והיסטורי באתר אנציקלופדיית ההרים הקנדית הרי אלברטה לפי גובהם
מעבר בוש

מעבר בוש (באנגלית: Bush Pass) הוא מעבר הרים בהרי הרוקי הקנדיים, בשטח הפארק הלאומי באנף, על הגבול בין פרובינציית אלברטה ופרובינציית קולומביה הבריטית שבקנדה. גובה המעבר 2,361 מטרים מעל פני הים. המעבר הוא מוצאו של נהר ואלנסיאנס (אשר נקרא בעבר המזלג הדרומי של נהר בוש - South Fork Bush River), אחד מיובליו של נהר בוש . * J. Monroe Thorington, The Glittering Mountains of Canada: A Record of Exploration מעבר בוש באתר ממשלת קולומביה הבריטית מעבר בוש באתר ממשלת קנדה תצלום לוויין ומידע גאוגרפי מזג אוויר עדכני עבור מעבר בוש סטטיסטיקות מזג אוויר עבור מעבר בוש מידע גאוגרפי
TVNorge

TVNorge (בעבר נקרא TVN) הוא ערוץ טלוויזיה נורווגי, הנמצא בבעלות האחים וורנר דיסקברי (אנ'). הערוץ החל לשדר ב-5 בדצמבר 1988, והיה לערוץ הכלל-נורווגי הראשון הממומן משידור פרסומות, עד שנת 1992. הערוץ התחיל את שידוריו ב-5 בדצמבר 1988 עם שידור תוכנית בידור בשידור חי. בשנת 2011 סך ההשקעות בתוכן מקורי עמד על 489.9 מיליון דולר בשנת 2011, עלייה מ-367.6 מיליון דולר כמה שנים קודם לכן. בשנת 1995 שינו בערוץ את שמו מ-TVN ל-TvNorge. לערוץ יש כיום כ-160 עובדים, עם כיסוי של 95.4%. הערוץ הוא השלישי בגודלו בנורווגיה, מבחינת מספר הצופים. TVNorge מופץ באמצעות שידורים בלוויין, בכבלים וברשת הדיגיטלית היבשתית. הערוץ פונה בעיקר לקהל יעד בגילאי 15 עד 50, ובשנים האחרונות גדל בצורה רבה מספר הפקות המקור בערוץ, יחד עם עיסוק נרחב בתוכניות הומוריסטיות. במאי 2009 הודיע הערוץ כי הוא מפסיק את שידורי החדשות שלו, את שידור תחזית מזג האוויר והספורט במהלך סתיו 2009. לפיכך, תוכניות שונות ירדו מהמסך, וזאת לאחר שמאז 1991 משדר הערוץ חדשות. שידור החדשות האחרון של הערוץ היה ביום ראשון, 27 בספטמבר. מנהל התקשורת דאז, דיטלף מג'ייקובסון הצדיק את ההחלטה בכך שהערוץ רצה לשנות את הפרופיל שלו כערוץ בידור, וזאת נוסף על התחרות הגוברת בין אמצעי התקשורת. כמו כן הוא ציין כי בערוץ לא הייתה נכונות לבצע שידורי חדשות שעלותם יקרה לעומת NRK, תאגיד השידור הנורווגי ו-TV 2, וכי נתוני הרייטינג של השנה האחרונה בחדשות היו נמוכים מהצפוי. מנכ"ל הערוץ דאז טען כי ההחלטה איננה קשורה למשבר פיננסי של הערוץ אלא לרצון לבנות את הערוץ כערוץ בידור משמעותי. לדבריו "ההחלטה נשענת על הרצון לצפות את פני העתיד ולהשקיע בתחומים בהם אנחנו הכי טובים. אנחנו חייבים להילחם איפה שיש לנו את השרירים המתאימים ביותר להילחם". ”כשאתה בא הביתה ויושב על הספה, אתה כבר מעודכן באמצעות האינטרנט וערוצים אחרים.” מנכ"ל הערוץ, הרלד סטרום, מאי 2009. ב-3 באוקטובר 2008 השיק הערוץ שידורים בהפרדה גבוהה והחל משנת 2009 החל הערוץ להפיק תוכניות חדשות ב-HD. הפרקים הראשונים ששודרו ב-HD היו הסדרה של HBO, רומא. לאפיק ה-HD שידורים זהים לאלו של אפיק ה-SD, ושידורים שאינם זמינים ב-HD, משודרים באיכות סטנדרטית. TV 2 TV3 Viasat 4 מדיה וקבצים בנושא TVNorge בוויקישיתוף אתר האינטרנט הרשמי של TVNorge TVNorge תוכניות TVNorge שידורי SBS "TVNorge legger ned nyhetene". VG (בנורווגית). נבדק ב-2018-02-15. TVNORGE, ‏2009-05-23
יוסף אוחנה (רב)

הרב יוסף אוחנה (1936 - 15 בפברואר 2018) היה רבה הספרדי של קריית מוצקין. נולד במקנס, מרוקו לרובידה ולרב יצחק אוחנה. למד בישיבת כנסת חזקיהו. לאחרי שקיבל הסמכה לרבנות, יצא לארגנטינה, שם כיהן כרב קהילה בבואנוס איירס. בהמשך, חזר לישראל וכיהן כרב שכונת בת גלים בחיפה. בשנת תשמ"א מונה לרבה הספרדי של קריית מוצקין, ומאז כיהן במשך כ-35 שנה כרב המקום. בהגיעו לגיל שמונים, פרש לגמלאות. נפטר במרכז רפואי כרמל, לאחר שאושפז לתקופה של כחודש, עקב סיבוך במצבו הרפואי. בנו הרב אליהו דוד אוחנה הוא ראש ישיבת "כנסת בית יצחק" במודיעין עילית ומחבר ספרי "דודאי אליהו". ברוך דיין האמת: הרב יוסף אוחנה זצ"ל, באתר "סרוגים", 15 בפברואר 2018 ערך זה הוא קצרמר בנושא רבנים ובנושא ישראלים. אתם מוזמנים לתרום לוויקיפדיה ולהרחיב אותו.
אלמיר נביאולין

אלמיר רמילביץ' נביאולין (ברוסית: Эльмир Рамилевич Набиуллин, בטטארית: Әлмир Рамил улы Набиуллин; נולד ב-8 במרץ 1995, קאזאן, רוסיה) הוא כדורגלן רוסי ממוצא טטארי, המשחק כבלם במועדון רובין קאזאן מהליגה הרוסית הראשונה. אלמיר החל את הקריירה שלו בבית הספר לכדורגל DUSShOR-14. המאמן הראשון שלו היה רנאט איברגימוב. מאוחר יותר צורף לסגל רובין קאזאן. מאז עונת 2012/13 שיחק בקבוצת המילואים שלה. את הופעת הבכורה שלו ברובין קאזאן ערך ב-9 במרץ 2014 במשחק במסגרת ליגת העל הרוסית נגד אנז'י מחצ'קלה. ב-12 אפריל 2015 הוא הבקיע את שער הבכורה שלו בליגת העל, במשחק נגד זניט. בעונת 2017/2018 חתם ל-4 וחצי שנים בקבוצת זניט סנקט פטרבורג. את הופעת הבכורה שלו במדי זניט עשה בניצחון קבוצתו על דינמו 2:1, במחזור ה-26, ב-18 באפריל 2018 כשעלה כמחליף בדקה ה-96 במקום דאלר קוזיאייב. ביולי 2019 שוחרר מזניט ועבר לסוצ'י. את הופעת הבכורה שלו במדי הקבוצה ערך במשחק המחזור הראשון נגד ספרטק מוסקבה, ב-13 ביולי 2019. ביולי 2021 חתם במועדון חימקי. שנה לאחר מכן, באוגוסט 2022, חתם לשנתיים במועדון ניז'ני נובגורוד. בפברואר 2023, חזר לרובין קאזאן. מדיה וקבצים בנושא אלמיר נביאולין בוויקישיתוף אלמיר נביאולין, באתר Transfermarkt אלמיר נביאולין, באתר Soccerway אלמיר נביאולין, באתר WorldFootball.net אלמיר נביאולין, באתר National Football Teams אלמיר נביאולין, באתר FootballDatabase.eu נתון באתר Transfermarkt.com «Зенит» — «Динамо»: Набиуллин дебютировал в составе сине-бело-голубых
חלומות חשמליים (סדרת טלוויזיה, 2017)

החלומות החשמליים של פיליפ ק. דיק, או חלומות חשמליים, (באנגלית: Philip K. Dick's Electric Dreams או Electric Dreams) היא סדרת טלוויזיה בריטית - אמריקאית מסוגת אנתולוגיה דיסטופית ומדע בדיוני שמבוססת על עבודותיו של פיליפ ק. דיק. הסדרה בת עשרה פרקים, כולם בעלי עלילה ייחודית ושחקנים שונים, שנכתבו על ידי כותבים בריטים ואמריקאים. הסדרה עלתה לשידור ב-17 בספטמבר 2017 בערוץ 4 בבריטניה, וב-12 בינואר 2018 באמזון וידאו בארצות הברית. הסדרה פותחה תחילה על ידי ערוץ הטלוויזיה AMC האמריקאי ערוץ Channel 4 הבריטי, אך AMC פרש מהפרויקט. בפברואר 2017 זכויות הסדרה בארצות הברית נרכשו על ידי שרת Amazon Video. על ההפקה עמלה חברת Sony Pictures Television. רונלד מור, מייקל דינר ובריאן קרנסטון שימשו כמפיקים בפועל. קרנסטון גם גילם דמות בפרק "Human Is". לתסריטאים נשכרו רונלד מור, מייקל דינר, טוני גריזוני, ג'ק ת'ורן, מתיו גראהם, דייוויד פר, די ריס וטרוויס ביצ'ם. הפרק "The Commuter" מבוסס על סיפור קצר באותו שם מאת ג'ק ת'ורן, בבימויו של טום הארפר. אתר האינטרנט הרשמי של חלומות חשמליים חלומות חשמליים, ברשת החברתית אקס (טוויטר) חלומות חשמליים, ברשת החברתית אינסטגרם "חלומות חשמליים", במסד הנתונים הקולנועיים IMDb (באנגלית) "חלומות חשמליים", באתר Rotten Tomatoes (באנגלית) "חלומות חשמליים", באתר Metacritic (באנגלית) "חלומות חשמליים", במסד הנתונים הקולנועיים KinoPoisk (ברוסית) גילי איזיקוביץ, "חלומות חשמליים": רובוט אנדרואיד מפוקפק מבקר בכדור הארץ שנחרב, באתר הארץ, 8 בינואר 2018 ‘Philip K. Dick’s Electric Dreams’ TV Series From Ron Moore, Michael Dinner & Bryan Cranston Picked Up By Amazon, Nellie Andreeva ,Deadline.com Timothy Spall To Star In ‘Philip K. Dick’s Electric Dreams’ ‘Commuter’ Episode, Deadline.com ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.